Diari Oficial de la Generalitat Valenciana


Sumari del DOGV 4403, del 20-12-2002 (2002/14749)

Informació pública del projecte de modificació puntual del Pla General d'Ordenació Urbana a l'àmbit de l'illa de cases delimitada pels carrers del Riu Escalona, Astúries i camí del Grau.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4403

Data del DOGV
:   20-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14334


Organisme emissor
:   Ajuntament de València

Tipus de document
:   Anunci

Informació pública del projecte de modificació puntual del Pla General d'Ordenació Urbana a l'àmbit de l'illa de cases delimitada pels carrers del Riu Escalona, Astúries i camí del Grau. [2002/A14022]
  
El Ple de l'Ajuntament, en la sessió del dia 29 de novembre de 2002, va adoptar l'acord següent:
  
«Vist el projecte de modificació puntual del Pla General d'Ordenació Urbana a l'illa de cases delimitada pels carrers del Riu Escalona, Astúries i camí del Grau, promogut per Sapiris, SL; en virtut del que disposa l'article 38.2 de la Llei 6/1994, Reguladora de l'Activitat Urbanística, i la resta de preceptes concordants; vistos els criteris per a formular propostes de modificació del planejament vigent que tinguen com a objecte la requalificació com a ús residencial d'enclavaments terciaris o industrials, aprovats per l'Acord plenari de 31 de maig de 2002; vistos els informes del Servici de Gestió Urbanística i del Servici de Planejament; i , amb el dictamen previ de la Comissió Informativa d'Urbanisme, s'acorda:
  
Primer
  
Sotmetre a informació pública durant el termini d'un mes, amb l'efecte suspensiu de llicències de l'article 57 de la Llei 6/1994, Reguladora de l'Activitat Urbanística, i la resta de preceptes concordants, el projecte de modificació puntual del Pla General d'Ordenació Urbana a l'àmbit de l'illa de cases delimitada pels carrers del Riu Escalona, Astúries i camí del Grau, mitjançant els anuncis corresponents en el Diari Oficial de la Generalitat Valenciana i en un diari no oficial d'àmplia difusió a la localitat.
  
Segon
  
Sol·licitar l'informe del Servici de Patrimoni per afectar l'esmentat projecte una petita porció d'una parcel·la de propietat municipal.
  
Tercer
  
Amb anterioritat a l'aprovació provisional del projecte, la societat Sapiris, SL, haurà d'ingressar la quantitat de 262.611,14 euros, equivalent en metàl·lic de la cessió de sòl dotacional, de conformitat amb el que disposa el número 4.2 de l'apartat quart de l'Acord plenari de 31 de maig de 2002 (DOGV de 20 d'agost de 2002).
  
I de conformitat amb el que disposa l'article 38.2.a de la Llei 6/1994, Reguladora de l'Activitat Urbanística, s'obri el període d'informació pública durant el termini d'un mes, comptador des de l'endemà de la publicació del present acord en els diaris corresponents; l'expedient estarà a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.